
2                                                            DR.30.10.2018                                                                                                                          

 
Tuan Baru Bian: Mengenai soalan yang pertama, maklumat saya tidak ada dalam 

tangan saya sekarang ini tetapi boleh menjawab itu secara bertulis. 

Keduanya, saya sudah maklumkan bahawa ini hanyalah cadangan saat ini. Oleh 
kerana itu, kita berpendapat mesti ada satu kajian yang harus diteruskan terlebih dahulu 
sebelum kita membuat keputusan. 

Puan Wong Shu Qi [Kluang]: Terima kasih, Tuan Yang di-Pertua, soalan 
tambahan saya tentang Tambak Johor ini juga kerana Tambak Johor ini memang ada 
masalah yang semua orang ambil perhatian khasnya untuk anak Johor. Saya mohon Menteri 
menerangkan adakah Kerajaan Pakatan Harapan ada rancangan untuk menaik taraf Tambak 
Johor mungkin jambatan bengkoklah. Nampaknya lebih ramai orang tidak setuju tetapi naik 
taraf Tambak Johor untuk menyelesaikan masalah yang dihadapi oleh orang yang ulang-alik 
setiap hari. Terima kasih. 

Tuan Baru Bian: Terima kasih, Yang Berhormat. Kita akan kajikan ini kerana ini 
telah dibangkitkan dalam Dewan yang mulia ini. Hasrat kita ialah untuk memberi kesenangan 
untuk rakyat dan kerana itu saya berhasrat dan saya akan kajikan ini dan akan kembalikan 
dengan Yang Berhormat. Terima kasih. 

 

2. Dr. Hasan bin Bahrom [Tampin] minta Menteri Pendidikan menyatakan adakah 
kementerian akan meneruskan hasrat membuka Fakulti Pertanian dan Biotek di Gemas bagi 
menyelidik dan mencari formula terbaik memperkasakan sektor pertanian negara dan bila ia 
akan dimulakan. 

 

Menteri Pendidikan [Dr. Maszlee bin Malik]: Tuan Yang di-Pertua, Bismillahir 
Rahmanir Rahim. Untuk makluman, Ahli Yang Berhormat Tampin saya telah pun menjawab 
soalan berkaitan pembangunan Agrosains Universiti Malaya pada 25 Oktober dalam jawapan 
bertulis. Walau bagaimanapun, kita cuba untuk memberikan perincian. 

■1010 

Untuk makluman, Kementerian Pendidikan Malaysia memberikan fokus terhadap 
pembangunan setiap bidang tujahan dengan izin, niche yang telah ditetapkan kepada semua 
universiti awam. Justeru menerusi semangat autonomi yang diberikan kepada universiti 
awam, KPM terus menggalakkan setiap universiti awam untuk memperkembangkan bidang 
tujahan masing-masing. Walau bagaimanapun, peluasan bidang niche yang melibatkan 
pengembangan fakulti tertentu di kawasan luar kampus induk UA dibuat berdasarkan 
keperluan strategik dan kemampuan.  

Pada masa kini, KPM telah pun menawarkan bidang pertanian dan biotech di tiga 
universiti awam pada peringkat pengajian diploma dan 15 universiti awam pada peringkat 
ijazah sarjana muda. Justeru, KPM belum lagi bercadang untuk menubuhkan Fakulti 
Pertanian dan Bioteknologi di Gemas. Walau bagaimanapun, kita telah mempunyai Pusat 
Agrosains Universiti Malaya yang berperanan sebagai pusat penyelidikan dan kajian. Pada 
masa ini, Pusat Agrosains UM di Gemas masih dalam proses pembangunan infrastruktur 
yang melibatkan dua fasa di mana baru-baru ini, UM telah meluluskan peruntukan tambahan 
sebanyak RM1.7 juta bagi pembinaan Kompleks Pejabat Ladang. Setelah siap, pusat 
berkenan akan menjadi pusat penyelidikan yang terkemuka dalam bidang agrosains dan 
menyokong aktiviti pembelajaran, pengajaran, penyelidikan dan inovasi dalam bidang sains 
pertanian yang dijalankan oleh Institut Sains Biologi, Fakulti Sains.  

Buat masa ini, UM telah menawarkan program Sarjana Sains Perlindungan 
Tanaman mulai sesi 2018/2019 dan juga sedang dalam proses perbincangan berkaitan 
semakan kurikulum untuk menawarkan program Ijazah Sarjana Muda Sains Bijirin dan 
Teknologi ataupun Bachelor of Grain Science and Technology dengan izin, dengan 
kerjasama Kansas State university dan Malaysian farming. Sebagai memenuhi keperluan 
komuniti setempat, Pusat Agrosains UM akan memberikan khidmat nasihat kepakaran dan 
melaksanakan aktiviti berkaitan untuk nilai tambah kepada aktiviti pertanian terutamanya 
dalam perlindungan tanaman, sekali gus menyediakan peluang pekerjaan kepada 
masyarakat.  

Aktiviti agropelancongan akan dilaksanakan dengan kerjasama agensi kerajaan 
yang bertanggungjawab mengenai promosi pelancongan dan juga MARDI bagi pelancongan 



Tuan Baru Bian: Mengenai soalan yang pertama, maklumat saya tidak ada dalam tangan saya sekarang ini tetapi boleh menjawab itu secara bertulis. Keduanya, saya sudah maklumkan bahawa ini hanyalah cadangan saat ini. Oleh kerana itu, kita berpendapat mesti ada satu kajian yang harus diteruskan terlebih dahulu sebelum kita membuat keputusan. Puan Wong Shu Qi [Kluang]: Terima kasih, Tuan Yang di-Pertua, soalan tambahan saya tentang Tambak Johor ini juga kerana Tambak Johor ini memang ada masalah yang semua orang ambil perhatian khasnya untuk anak Johor. Saya mohon Menteri menerangkan adakah Kerajaan Pakatan Harapan ada rancangan untuk menaik taraf Tambak Johor mungkin jambatan bengkoklah. Nampaknya lebih ramai orang tidak setuju tetapi naik taraf Tambak Johor untuk menyelesaikan masalah yang dihadapi oleh orang yang ulang-alik setiap hari. Terima kasih. Tuan Baru Bian: Terima kasih, Yang Berhormat. Kita akan kajikan ini kerana ini telah dibangkitkan dalam Dewan yang mulia ini. Hasrat kita ialah untuk memberi kesenangan untuk rakyat dan kerana itu saya berhasrat dan saya akan kajikan ini dan akan kembalikan dengan Yang Berhormat. Terima kasih. 2. Dr. Hasan bin Bahrom [Tampin] minta Menteri Pendidikan menyatakan adakah kementerian akan meneruskan hasrat membuka Fakulti Pertanian dan Biotek di Gemas bagi menyelidik dan mencari formula terbaik memperkasakan sektor pertanian negara dan bila ia akan dimulakan. Menteri Pendidikan [Dr. Maszlee bin Malik]: Tuan Yang di-Pertua, Bismillahir Rahmanir Rahim. Untuk makluman, Ahli Yang Berhormat Tampin saya telah pun menjawab soalan berkaitan pembangunan Agrosains Universiti Malaya pada 25 Oktober dalam jawapan bertulis. Walau bagaimanapun, kita cuba untuk memberikan perincian. #1010 Untuk makluman, Kementerian Pendidikan Malaysia memberikan fokus terhadap pembangunan setiap bidang tujahan dengan izin, niche yang telah ditetapkan kepada semua universiti awam. Justeru menerusi semangat autonomi yang diberikan kepada universiti awam, KPM terus menggalakkan setiap universiti awam untuk memperkembangkan bidang tujahan masing-masing. Walau bagaimanapun, peluasan bidang niche yang melibatkan pengembangan fakulti tertentu di kawasan luar kampus induk UA dibuat berdasarkan keperluan strategik dan kemampuan. Pada masa kini, KPM telah pun menawarkan bidang pertanian dan biotech di tiga universiti awam pada peringkat pengajian diploma dan 15 universiti awam pada peringkat ijazah sarjana muda. Justeru, KPM belum lagi bercadang untuk menubuhkan Fakulti Pertanian dan Bioteknologi di Gemas. Walau bagaimanapun, kita telah mempunyai Pusat Agrosains Universiti Malaya yang berperanan sebagai pusat penyelidikan dan kajian. Pada masa ini, Pusat Agrosains UM di Gemas masih dalam proses pembangunan infrastruktur yang melibatkan dua fasa di mana baru-baru ini, UM telah meluluskan peruntukan tambahan sebanyak RM1.7 juta bagi pembinaan Kompleks Pejabat Ladang. Setelah siap, pusat berkenan akan menjadi pusat penyelidikan yang terkemuka dalam bidang agrosains dan menyokong aktiviti pembelajaran, pengajaran, penyelidikan dan inovasi dalam bidang sains pertanian yang dijalankan oleh Institut Sains Biologi, Fakulti Sains. Buat masa ini, UM telah menawarkan program Sarjana Sains Perlindungan Tanaman mulai sesi 2018/2019 dan juga sedang dalam proses perbincangan berkaitan semakan kurikulum untuk menawarkan program Ijazah Sarjana Muda Sains Bijirin dan Teknologi ataupun Bachelor of Grain Science and Technology dengan izin, dengan kerjasama Kansas State university dan Malaysian farming. Sebagai memenuhi keperluan komuniti setempat, Pusat Agrosains UM akan memberikan khidmat nasihat kepakaran dan melaksanakan aktiviti berkaitan untuk nilai tambah kepada aktiviti pertanian terutamanya dalam perlindungan tanaman, sekali gus menyediakan peluang pekerjaan kepada masyarakat. Aktiviti agropelancongan akan dilaksanakan dengan kerjasama agensi kerajaan yang bertanggungjawab mengenai promosi pelancongan dan juga MARDI bagi pelancongan.